ai4bharat/Pralekha huggingface dataset:
निर्वाचन आयोग
विधानसभा के सदस्यों  द्वारा कर्नाटक विधान परिषद के लिए उपचुनाव - के संबंध में
कर्नाटक विधान परिषद में विधानसभा के सदस्यों द्वारा चुने जाने वाले एक सीट पर आकस्मिक रिक्ति हुई है। रिक्ति का विवरण इस प्रकार है:
|
|
सदस्य का नाम
|
|
चुनाव का स्वरूप
|
|
रिक्ति का कारण
|
|
कार्यकाल
|
|
श्री सी.एम. इब्राहिम
|
|
विधानसभा के सदस्यों द्वारा
|
|
इस्तीफा 31 मार्च, 2022 को
|
|
17 जून, 2024 तक
- निर्वाचन आयोग ने निम्नलिखित कार्यक्रम के अनुसार उपर्युक्त रिक्ति को भरने के लिए विधानसभा के सदस्यों द्वारा कर्नाटक विधान परिषद के लिए उपचुनाव कराने का निर्णय लिया है:
|
|
क्र.सं.
|
|
कार्यक्रम
|
|
तिथि
|
|
-
|
|
अधिसूचना जारी करना
|
|
25 जुलाई, 2022 
|
|
-
|
|
नामांकन करने की अंतिम तिथि
|
|
01 अगस्त, 2022 
|
|
-
|
|
नामांकन की जांच
|
|
02 अगस्त, 2022 
|
|
-
|
|
उम्मीदवारी वापस लेने की अंतिम तिथि
|
|
04 अगस्त, 2022 
|
|
-
|
|
मतदान की तिथि
|
|
11 अगस्त, 2022 
|
|
-
|
|
मतदान का समय
|
|
सुबह 09:00 बजे – शाम 04:00 बजे तक
|
|
-
|
|
मतगणना
|
|
11 अगस्त, 2022  शाम 05:00 बजे
|
|
-
|
|
तिथि जिसके पहले चुनाव संपन्न कर लिया जाएगा
|
|
16 अगस्त, 2022 
- निर्वाचन आयोग द्वारा जारी किए गए कोविड-19 से संबंधित व्यापक दिशानिर्देशों, जोकि दिनांक 25 मई, 2022 की प्रेस विज्ञप्ति के पैरा 06 में निहित और लिंक https://eci.gov.in/files/file/14188-schedule-for-bye-election-in-parliamentaryassembly-constituencies-of-various-states/ पर उपलब्ध हैं, का पूरी चुनाव प्रक्रिया के दौरान, जहां कहीं भी लागू हो, सभी व्यक्तियों द्वारा पालन किया जाएगा।
- चुनाव प्रक्रिया के संचालन से संबंधित व्यवस्था करते समय कोविड-19 के रोकथाम के उपायों से जुड़े मौजूदा निर्देशों का पालन सुनिश्चित करने के उद्देश्य से कर्नाटक के मुख्य सचिव को राज्य के एक वरिष्ठ अधिकारी की प्रतिनियुक्ति करने का निर्देश दिया जा रहा है।
विज्ञान एवं प्रौद्योगिकी मंत्रालय
जल शुद्धीकरण प्रौद्योगिकी केन्द्रित एमएसएमई के लिए कोविड-19 से संबंधित विभिन्न उत्पादों के लिए नई तकनीकों पर वेबिनार
वैज्ञानिक तथा औद्योगिक अनुसंधान परिषद-केन्द्रीय यांत्रिक अभियांत्रिकी अनुसंधान संस्थान  के निदेशक प्रोफेसर  हरीश हिरानी एवं सूक्ष्म, लघु और मध्यम उद्यम-विकास संस्थान  के निदेशक श्री विश्व मोहन झा ने बताया कि सीएसआईआर-सीएमईआरआई ने नवीनतम कोविड-19 तकनीकों का विकास किया है, इसके तहत 7 अगस्त 2020 को आयोजित जल शुद्धीकरण प्रौद्योगिकी या जल शोधन तकनीक पर आकर्षक वेबिनार पर ध्यान केंद्रित किया गया।
इस वेबिनार का मुख्य उद्देश्य एमएसएमई के तहत उद्योगों / उद्यमियों को सीएसआरआई-सीएमईआरआई द्वारा विकसित प्रौद्योगिकियों या तकनीकों से अवगत कराना है, साथ ही इन्हें अभियांत्रिकी समाधान और सीएसआरआई-सीएमईआरआई में उपलब्ध सुविधाएं प्रदान करना भी था।
प्रोफेसर  हरीश हिरानी ने सीएसआईआर-सीएमईआरआई प्रौद्योगिकी पर गहन और अत्यधिक विश्लेषणात्मक प्रस्तुति दी। डॉ. हिरानी ने कहा कि हमारी प्राथमिकता स्थानीय प्रतिभा निर्माण में निवेश करना है ताकि भारत विज्ञान एवं प्रौद्योगिकी और विनिर्माण की मांग के प्रवाह को सबसे सक्षम तरीके से पूरा करने के लिए तैयार हो। उन्होंने कहा, “यह स्थानीय समुदायों को बनाए रखने के साथ-साथ क्षेत्र की विशिष्ट समस्याओं के लिए सामाजिक-आर्थिक समाधान तैयार करने में भी मदद करेगा। भारत ध्यान से विकसित डिजाइन थिंकिंग के माध्यम से नई ऊंचाइयों को प्राप्त कर सकता है जो हमारे जैसे क्षेत्रीय विविधता वाले राष्ट्र के लिए मजबूत बुनियादी ढ़ांचे के निर्माण पर बल देता है।
प्लाज़्मा आर्क चिकित्सा अपशिष्ट निस्तारण प्रणाली काफी हद तक उपयोग करके फैंकने वाले मास्क के व्यवस्थापन में मदद कर सकता है जो नगरीय कचरा प्रबंधन प्राधिकरण के लिए बहुत परेशानी पैदा कर रहे हैं। इंचेली-मास्ट  की तकनीक, हॉस्पिटल केयर असिस्टेंट रोबोटिक डिवाइस, टचलेस सोप कम वाटर डिस्पेंसर, बैटरी ऑपरेटेड डिसइन्फेक्टेंट स्प्रेयर्स और मैकेनाइज्ड वेंटिलेटर विद ऑक्सीजन कंसेंट्रेटर का प्रदर्शन किया गया और ये एमएसएमई क्षेत्र को बनाए रखने में मदद कर सकते हैं। पहले से ही गैर-कोविड-19 प्रौद्योगिकियों को 13 एमएसई में स्थानांतरित कर दिया गया है।
डॉ. हिरानी ने कहा कि शहरी इलाकों में बाढ़ आने का सबसे महत्वपूर्ण कारण निकासी प्रणाली का पूरी तरह खराब होना है। सीएसआरआई-सीएमईआरआई ने यंत्रीकृत जलनिकास सफाई प्रणाली विकसित किया है जो नवीन तकनीकी समाधानों के माध्यम से इस समस्या को हल कर सकता है। सीएसआईआर-सीएमईआरआई पूर्ण जल शोधन तकनीक के माध्यम से प्रभावी लागत और कुशल ऊर्जा जल शोधन समाधानों के माध्यम से बिहार के जल प्रदूषण संबंधित संकटों को दूर करने में मदद कर सकता है। उच्च प्रवाह दर वाले लोहा, आर्सेनिक और फ्लोराइड को हटाने की तकनीक शहरी और ग्रामीण दोनों परिदृश्यों में जल संसाधनों के प्रभावी शुद्धिकरण और प्रबंधन में मदद कर सकती है। सीएसआईआर-सीएमईआरआई विकसित जल शोधन तकनीक पहले ही 47 एमएसई को हस्तांतरित कर दी गई है, जिसके माध्यम से लोकप्रियता और स्वीकार्यता तेजी से प्रदर्शित हुई है। अंतरिक्ष तर्कसंगत सौर प्रौद्योगिकियों और स्मार्ट प्रकाश प्रणाली कुशल ऊर्जा संसाधन प्रबंधन में क्रांति ला सकती है।
श्री विश्व मोहन झा और बिहार उद्योग परिसंघ, भोजपुर चैंबर ऑफ कॉमर्स के प्रतिनिधियों और अन्य प्रख्यात उपस्थित गणमान्यों ने इस वैश्विक महामारी के दौर में भी सीएसआईआर-सीएमईआरआई के अग्रणी और समावेशी प्रयासों के लिए डॉ. हिरानी की सराहना की।
श्री झा ने सीएसआईआर-सीएमईआरआई की प्रौद्योगिकियों के माध्यम से राष्ट्र के विकास के लिए एक साथ काम करने की इच्छा व्यक्त की।
मंत्रिमण्डल
मंत्रिमंडल ने भारत और बांग्लादेश के बीच युवा मामलों में सहयोग के बारे में हुए समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को भारत और बंगलादेश के बीच युवा मामलों में सहयोग के बारे में हुए समझौता ज्ञापन  के बारे में अवगत कराया गया। इस समझौता ज्ञापन पर 5 अक्टूबर, 2019 को नई दिल्ली में हस्ताक्षर हुए थे।
भारत और बंगलादेश के बीच युवा मामलों के क्षेत्र में कार्यक्रमों के आदान-प्रदान से युवाओं में विचारों, मूल्यों और संस्कृति के आदान-प्रदान को बढ़ावा देने तथा मैत्रीपूर्ण संबंधों को मजबूती प्रदान करने में मदद मिलेगी। इससे युवाओं में अतंर्राष्ट्रीय दृष्टिकोण विकसित करने और युवा मामलों के क्षेत्र में उनके ज्ञान तथा विशेषज्ञता का विस्तार करने में मदद मिलेगी।
वाणिज्य एवं उद्योग मंत्रालय
14 प्रमुख क्षेत्रों के लिये उत्पादन से जुड़ी प्रोत्साहन योजना का उद्देश्य भारत की विनिर्माण क्षमताओं और निर्यात को बढ़ाना
भारत को आत्मनिर्भर बनाने के विजन को ध्यान में रखते हुये देश की विनिर्माण क्षमताओं और निर्यात को बढ़ाने के लिये 14 महत्वपूर्ण क्षेत्रों के लिये 1.97 लाख करोड़ रूपये  के आवंटन के साथ उत्पादन से जुड़ी प्रोत्साहन  योजना की घोषणा की गई है।
ये 14 क्षेत्र हैं --  मोबाइल विनिर्माण और विशिष्ट इलेक्ट्रानिक घटक,  जरूरी प्रमुख शुरुआती धातुएं/मध्यवर्ती और सक्रिय औषधीय सामग्री,  चिकित्सा उपकरणों का विनिर्माण,  आटोमोबाइल और आटो कलपुर्जे,  दवाइयां,  स्पेशियल्टी स्टील,  दूरसंचार और नेटवर्किंग उत्पाद,  इलेक्ट्रानिक/टेक्नोलॉजी उत्पादों,  व्हाइट गुड्स ,  खाद्य उत्पाद,  कपड़ा उत्पादोंः एमएमएफ श्रेणी और तकनीकी कपड़े,  उच्च आवृत्ति के सौर पीवी माड्यूल,  एडवांस कैमिस्ट्री सेल  बैटरी, और  ड्रोन और ड्रोन कलपुर्जे।
पीएलआई योजना का उद्देश्य प्रमुख क्षेत्रों और अत्याधुनिक प्रौद्योगिकी में निवेश आकर्षित करना, बेहतर क्षमता सुनिश्चित करना और विनिर्माण क्षेत्र में बड़े पैमाने और आकार में अर्थव्यवस्था का विस्तार तथा भारतीय कंपनियों और विनिर्माताओं को वैश्विक स्तर पर प्रतिस्पर्धी बनाना है।
योजना में अगले पांच साल अथवा उसके बाद उत्पादन, रोजगार और आर्थिक वृद्धि को बढ़ावा देने की उल्लेखनीय क्षमता है।
सभी 14 क्षेत्रों के लिये पीएलआई योजना को संबंधित मंत्रालयों/विभागों ने जरूरी मंजूरी के बाद अधिसूचित किया है। ये योजनाएं संबंधित मंत्रालयों/विभागों में क्रियान्वयन के विभिन्न चरणों में हैं।
पीएलआई योजना का देश के एमएसएमई परिवेश पर गहरा प्रभाव पड़ने की उम्मीद है। प्रत्येक क्षेत्र में बनने वाली एंकर इकाइयों से समूची मूल्य श्रृंखला में एक नये आपूर्तिकर्ता/वेंडर आधार स्थापित होने की संभावना है। विभिन्न पीएलआई योजनाओं के तहत चयन किये गये 733 आवेदनों में से, 176 एमएसएमई थोक दवा, चिकित्सा उपकरणों, औषधि, दूरसंचार, एसी, एलईडी जैसे व्हाइट गुड्स, खाद्य प्रसंस्करण, कपड़ा और ड्रोन जैसे क्षेत्रों के पीएलआई लाभार्थी हैं।
पीएलआई योजनाओं में पहचान किये गये सभी मंजूरी प्राप्त क्षेत्र, प्रमुख प्रौद्योगिकियों पर गौर करने में व्यापक मानदंड अपनाते हैं जिससे कि भारत रोजगार, निर्यात और अर्थव्यवस्था के लिये समग्र आर्थिक लाभ में तेजी के साथ कई गुणा वृद्धि कर सके। इन क्षेत्रों को नीति आयोग की जरूरी जांच-परख और संबंधित मंत्रालयों/विभागों के साथ विस्तृत चर्चा के बाद मंजूरी दी गई है। अब तक केन्द्रीय केबिनेट ने पीएलआई योजना के तहत किसी नये क्षेत्र को जोड़ने के प्रस्ताव को मंजूरी नहीं दी है।
यह जानकारी केन्द्रीय वाणिज्य एवं उद्योग मंत्री श्री सोम प्रकाश ने आज लोकसभा को एक लिखित उत्तर में उपलब्ध कराई है।
सड़क परिवहन एवं राजमार्ग मंत्रालय
बीएस छह के लिए एल7  श्रेणी के लिए उत्सर्जन मानदंड अधिसूचित
सड़क परिवहन और राजमार्ग मंत्रालय ने 22 मई 2020 को बीएस 6 के लिए एल7  श्रेणी के उत्सर्जन मानदंडों के बारे में अधिसूचना जीएसआर 308  जारी की है। ये मानदंड अधिसूचना की तारीख से लागू होते हैं। यह अधिसूचना भारत में सभी एल, एम और एन श्रेणी के वाहनों के लिए बीएस छह की प्रक्रिया को पूरा करती है। उत्सर्जन मानदंड डब्ल्यूएमटीसी चक्र के साथ यूरोपीय संघ के अनुरूप हैं। परीक्षण की प्रक्रिया एआईएस 137-भाग 9 में रखी गई है।
प्रधानमंत्री कार्यालय
प्रधानमंत्री 7 सितंबर को शिक्षक पर्व के पहले सम्मेलन को संबोधित करेंगे
प्रधानमंत्री शिक्षा क्षेत्र में कई महत्वपूर्ण पहलोंका शुभारंभ करेंगे
प्रधानमंत्री श्री नरेन्द्र मोदी 7 सितंबर, 2021 को सुबह 10:30 बजे वीडियो कॉन्फ्रेंसिंग के माध्यम से शिक्षक पर्व के पहले सम्मेलन को संबोधित करेंगे। कार्यक्रम के दौरान शिक्षा क्षेत्र में कई महत्वपूर्ण पहलों का भी शुभारंभ करेंगे।
प्रधानमंत्री भारतीय सांकेतिक भाषा शब्दकोश , बोलने वाली किताबें , सीबीएसईकी स्कूल गुणवत्ता आश्वासन और आकलन रूपरेखा,निपुणभारतके लिए ‘निष्ठा’ शिक्षक प्रशिक्षण कार्यक्रम और विद्यांजलि पोर्टल  का शुभारंभ करेंगे।
‘शिक्षक पर्व-2021’ का विषय “गुणवत्ता और सतत विद्यालय: भारत में विद्यालयों से ज्ञान प्राप्ति” है। यह सम्मलेन न केवल सभी स्तरों पर शिक्षा की निरंतरता सुनिश्चित करने, बल्कि देश भर के स्कूलों में गुणवत्ता, समावेशी प्रथाओं और स्थायित्व में सुधार के लिए नवीन तौर-तरीकों को प्रोत्साहित करेगा।
कार्यक्रम के दौरान केंद्रीय शिक्षा मंत्री और केंद्रीय शिक्षा राज्य मंत्री भी उपस्थित रहेंगे।
फाइनेंस कमीशन
15वें वित्त आयोग के अध्यक्ष एवं सदस्यों ने सिक्किम में पंचायती राज संस्थानों के प्रतिनिधियों के साथ बैठक की
15वें वित्त आयोग के अध्यक्ष श्री एन.के. सिंह और इसके सदस्यों तथा वरिष्ठ अधिकारियों ने आज सिक्किम के पंचायती राज संस्थानों  के प्रतिनिधियों के साथ बैठक की।
वित्त आयोग ने यह बात रेखांकित की कि राज्य ने संविधान की 11वीं अनुसूची में सूचीबद्ध सभी 29 कार्यकलापों को ग्रामीण स्थानीय निकायों  को हस्तांतरित कर दिया है।
सिक्किम में कुल मिलाकर 189 पीआरआई हैं, जिनमें से 185 ग्राम पंचायतें और 4 जिला परिषद हैं।
राज्य द्वारा दी गई जानकारी के अनुसार पीआरआई के राजस्व संसाधन इस प्रकार हैं:
पीआरआई स्वयं नगण्य राजस्व अर्जित करते हैं। वर्ष 2017-18 में पीआरआई ने केवल 1.60 करोड़ रुपये अर्जित किए थे। वर्ष 2017-18 में राजस्व के संयुक्त स्रोतों के बारे में नीचे दिया गया है:
2017-18 में राजस्व के स्रोत :
|
|
स्वयं के स्रोत
|
|
भारत सरकार की ओर से हस्तांतरण
|
|
14वें वित्त आयोग की ओर से हस्तांतरण
|
|
एसएफसी द्वारा अंतरण
|
|
राज्य सरकार की ओर से अनुदान सहायता
|
|
1.60
|
|
90.00
|
|
28.95
|
|
22.32
|
|
20.57
सिकिक्म के प्रधान महालेखाकार के अनुसार पीआरआई के लेखांकन से संबंधित निम्नलिखित मुद्दे हैं :
- पीआरआई को कार्यकलापों का हस्तांतरण पूरी तरह से नहीं किया गया था। ।
- नियंत्रक एवं महालेखा परीक्षक  के परामर्श से भारत सरकार के पंचायती राज मंत्रालय द्वारा जारी किये गये नये लेखांकन प्रारूप को अप्रैल, 2010 से ही अपनाया जा रहा था। हालांकि, नए लेखांकन प्रारूप में खातों का रखरखाव नहीं किया गया था। राज्य में प्रमाणन प्रणाली अब तक शुरू नहीं की गई है।
सिक्किम में पंचायती राज संस्थानों की आवश्यकताओं, जैसा कि आयोग को बताया गया, में निम्नलिखित शामिल हैं:
- सिक्किम में आरएलबी स्वयं कुछ भी राजस्व अर्जित नहीं करते हैं। राज्य सरकार अपने राजस्व में बढ़ोतरी करने के लिए अभिनव तरीकों जैसे कि बाजार शुल्क, पार्किंग स्थल इत्यादि का उपयोग करने में स्थानीय निकायों की मदद कर सकती है।
- राज्य सरकार द्वारा अब तक संपदा कर बोर्ड का गठन नहीं किया गया है। स्वयं का राजस्व तलाशने एवं बढ़ाने के लिए इसका गठन तत्काल किया जाना चाहिए।
सिक्किम के ग्रामीण स्थानीय निकायों के प्रतिनिधि - श्री शमशेर राय, माननीय अध्यक्ष, पूर्वी डिस्ट्रिक्ट जिला पंचायत; श्री अशोक गुरुंग, माननीय उपाध्यक्ष, पश्चिमी डिस्ट्रिक्ट जिला पंचायत; श्री हिम लाखे, माननीय उपाध्यक्ष, दक्षिणी डिस्ट्रिक्ट जिला पंचायत; श्री तीर्थ बहादुर चेत्री, जिला पंचायत, लुइंग रैंक्स टीसी; श्री हरि गुरुंग, जिला पंचायत, रामेंग परबिंग फोंग टीसी; श्रीमती देवी खातीवाड़ा, जिला पंचायत, लिंग्दोक नामफोंग टीसी; श्री ओन्गदिता भूटिया, जिला पंचायत, दराप चुम्बोंग टीसी; श्रीमती कला सुबेदी, पंचायत सभापति, यांगथांग जीपीयू; श्री चैबी लाल चेत्री, पंचायत सभापति, मार्टम जीपीयू; सुश्री सरिता शर्मा, पंचायत सभापति, प्रेमलखा सुभान्यदारा जीपीयू; सुश्री बंदना चेत्री, पंचायत सभापति, मार्टम नाज़ितम जीपीयू; सुश्री ताशी डोमा भूटिया, पंचायत सभापति, नवी सोथाक जीपीयू; श्री चुंगचुंग लेप्चा, पंचायत सभापति, चुंगथांग जीपीयू; श्रीमती सावित्री चेत्री, पंचायत सभापति, किताम मानपुर जीपीयू और श्री बिकास शर्मा, पंचायत सभापति, नमफिंग जीपीयू इस अवसर पर वित्त आयोग के साथ विचार-विमर्श के लिए उपस्थित थे।
वित्त आयोग ने पीआरआई के प्रतिनिधियों द्वारा व्यक्त की गई सभी चिंताओं को नोट किया और केन्द्र सरकार के समक्ष प्रस्तुत की जाने वाली अपनी सिफारिशों में इनका निराकरण करने का आश्वासन दिया।
प्रधानमंत्री कार्यालय
प्रधानमंत्री 28 जनवरी को करियप्पा ग्राउंड में एनसीसी की पीएम रैली को संबोधित करेंगे
प्रधानमंत्री श्री नरेन्द्र मोदी 28 जनवरी, 2023 को सायं लगभग 5:45 बजे दिल्ली के करियप्पा परेड ग्राउंड में एनसीसी की वार्षिक पीएम रैली को संबोधित करेंगे।
इस साल एनसीसी अपनी स्थापना का 75वां वर्ष मना रहा है। इस आयोजन के दौरान प्रधानमंत्री एनसीसी के 75 सफल वर्षों के उपलक्ष्य में एक विशेष डे कवर और 75 रुपये मूल्यवर्ग का विशेष रूप से ढाला हुआ स्मारक सिक्का जारी करेंगे। यह रैली दिन और रात के एक हाईब्रिड कार्यक्रम के रूप में आयोजित की जाएगी और इसमें ‘एक भारत श्रेष्ठ भारत’ की थीम पर एक सांस्कृतिक कार्यक्रम भी शामिल होगा। ‘वसुधैव कुटुम्बकम’ की सच्ची भारतीय भावना के अनुरूप 19 देशों के 196 अधिकारियों और कैडेटों को इस समारोह में शामिल होने के लिए आमंत्रित किया गया है।
सूचना और प्रसारण मंत्रालय
एनएफएआई ने प्रसिद्ध मणिपुरी नृत्यांगना सविता बेन मेहता का व्यक्तिगत संग्रह प्राप्त किया
प्रसिद्ध मणिपुरी नृत्यांगना, सविता बेन मेहता की घरेलू फिल्मों का एक बड़ा संग्रह अब राष्ट्रीय अभिलेखागार का हिस्सा है। सौंपा गया संग्रह 8 मिमी और सुपर 8 मिमी फिल्म प्रारूप में है, जिसका उपयोग 'होम मूवी' के रूप में निजी फिल्मों को शूट करने के लिए किया जाता है। प्रसिद्ध कलाकार के कोडाक्रोम और कोडाक्रोम II होम मूवीज के इस व्यक्तिगत संग्रह को एनएफएआई संरक्षण के लिए प्राप्त कर रहा है, क्योंकि ये फुटेज महत्वपूर्ण सामाजिक दस्तावेज हो सकते हैं। विशेष रूप से शौकिया उपयोग के लिए, कोडाक्रोम और कोडाक्रोम II को क्रमशः 1935 और 1961 में पेश किया गया था। कोडाक्रोम II 'नियमित कोडाक्रोम' से बेहतर था।
मणिपुरी शास्त्रीय नृत्य भगवान कृष्ण और राधा के बीच के प्रेमपूर्ण संबंधों को दर्शाता है। इस नृत्य कला की विशेषता है - सुंदर परिधानों, भावपूर्ण और कोमल मुद्राओं का उपयोग। मणिपुरी नृत्य शैली की महान प्रतिपादक सविता बेन मेहता ने इसे विश्व स्तर पर लोकप्रिय बनाया। मणिपुरी नृत्य में वे अद्वितीय थीं। दिलचस्प बात यह है कि उनका जन्म गुजरात में हुआ था, उन्होंने बड़ौदा के आर्य कन्या विद्यालय में शिक्षा प्राप्त की और बैले नृत्य के निर्देशक तथा कोरियोग्राफर के रूप में भी उल्लेखनीय योगदान दिया।
एनएफएआई के निदेशक श्री प्रकाश मगदुम ने कहा, "मैं 8 मिमी फिल्मों का यह महत्वपूर्ण संग्रह प्राप्त करके खुश हूं, जो एनएफएआई के लिए एक दुर्लभ प्राप्ति है। व्यापक रूप से यह समझा जाता है कि 1960 और 1970 के दशक में 8 मिमी और सुपर 8 मिमी फिल्में प्रचलन में थीं। इस संग्रह में पूर्वोत्तर भारत में शूट किए गए फुटेज के साथ-साथ उसके नृत्य प्रदर्शन के फुटेज हो सकते हैं। हम जल्द ही इनका डिजिटलीकरण करेंगे। मैं उद्योगपति श्री जय मेहता के परिवार का आभारी हूं, जो सविता बेन मेहता के भतीजे हैं।“ सुश्री मेहता कई भाषाओं में कुशल थीं और फुटेज में उनकी लिखावट मैतेई  में है।
यह दान-कार्य प्रसिद्ध कला क्यूरेटर सुश्री दीप्ति शशिधरन  और सुश्री रचेल नोरोन्हा के सहयोग व समर्थन से संभव हुआ है।
एमजी/एएम/जेके/वाईबी
(Visitor Counter : 361
इस्पात मंत्रालय
भारतीय इस्पात उद्योग ज्यादा जीवंत और वैश्विक रूप से प्रतिस्पर्धी बन रहा है-धर्मेन्द्र प्रधान
इस्पात मंत्री ने निवेशकों को भारत के विकास क्रम में भागीदार बनने का न्यौता दिया
केन्द्रीय प्राकृतिक गैस और इस्पात मंत्री श्री धर्मेन्द्र प्रधान ने कहा है कि देश में इस्पात खपत में तेज वृद्धि होने जा रही है। इंटरनेशनल क्रोमियम डेवलपमेंट एसोसिएशन द्वारा नयी दिल्ली में आयोजित ‘क्रोमियम 2019’ को संबोधित करते हुए श्री प्रधान ने कहा कि देश में इस्पात खपत और आर्थिक विकास के बीच बेहतर सांमजस्य है। सरकार द्वारा भविष्य के लिए उन्नत बुनियादी संरचना, स्मार्ट शहरों के निर्माण और औद्योगिक गलियारे आदि जैसी चीजों पर ध्यान केन्द्रित करने से देश तीव्र विकास की ओर अग्रसर है जिससे घरेलू स्तर पर इस्पात की खपत में तेज बढ़ोतरी होगी।
श्री प्रधान ने कहा कि माननीय प्रधानमंत्री श्री नरेन्द्र मोदी के नेतृत्व में देश पांच ट्रिलियन की अर्थव्यवस्था बनने की ओर तेजी से बढ़ रहा है जिसमें कारोबारी सुगमता और जीवन सुगमता दोनों पर विशेष जोर दिया गया है । उन्होंने कहा, '' भारत की आर्थिक वृद्धि बुनियादी ढाँचे, डिजिटल अर्थव्यवस्था और छोटी और मझोली कंपनियों में रोजगार सृजन से होगी। हमारी सरकार प्रधानमंत्री के निर्णायक नेतृत्व में ठोस प्रयास कर रही है, ताकि भारत को निवेश के अनुकूल बनाकर उसे व्यवसायों के लिए एक आकर्षक निवेश स्थल बनाया जा सके। राजनीतिक स्थिरता, भविष्य के अनुकूल नीतियां और विविधताओं से भरा विशाल बाजार भारत को वैश्विक निवेशकों के लिए एक आकर्षक निवेश गंतव्य बनाते हैं।.’’
स्टेनलेस स्टील के उत्पादन में क्रोमियम के प्रयोग का जिक्र करते हुए श्री प्रधान ने कहा कि देश में कुल उत्पादित क्रोमियम का 70 प्रतिशत हिस्सा स्टेनलेस स्टील के उत्पादन में इस्तेमाल होता है। स्टेलनस स्टील का अंतरिक्ष, रक्षा और तेल तथा प्राकृतिक गैस सहित कई क्षेत्रों में विशेष इस्तेमाल होता है।
श्री प्रधान ने निवेशकों और उद्यमियों को देश के विकास में भागीदार बनने का न्यौता देते हुए कहा कि दिवाला एंव शोधन अक्षमता और अप्रत्यक्ष करों में किए गए ढ़ांचागत सुधार और हाल में कार्पोरेट टैक्स में की गई कटौती इन सबका उद्देश्य निवेश और विकास को गति देना है। उन्होंने कहा कि प्रधानमंत्री ने सुशासन, मजबूत आधरभूत संरचना और नागरिकों के लिए सुगम जीवन वाले न्यू इंडिया का जो सपना देखा है उसके सकारात्मक परिणाम दिखने लगे हैं।. इस्पात मंत्री ने कहा कि हमारी ओर से इसे और गति देने का प्रयास किया जा रहा है।
उन्होंने कहा कि भारतीय इस्पात क्षेत्र सरकार द्वारा उठाए गए विभिन्न नीतिगत उपायों और उद्योग की उद्यमिता की भावना के कारण अधिक जीवंत, कुशल, पर्यावरण के अनुकूल और वैश्विक रूप से प्रतिस्पर्धी बनता जा रहा है। उन्होंने कहा कि राष्ट्रीय इस्पात नीति 2017, लौह और इस्पात उत्पाद  नीति तथा इस्पात उत्पादों पर ब्यूरो ऑफ इंडियन स्टैंडर्ड्स  का मानक चिन्ह इस क्षेत्र के विकास को बढ़ावा देने के लिए की गई कुछ प्रमुख नीतिगत पहल हैं।
श्री प्रधान ने कहा “मुझे विश्वास है कि भारत में स्टेनलेस स्टील का उत्पादन और खपत बढ़ती हुई अर्थव्यवस्था के साथ बढ़ेगी। हमने हाल ही में इस्पात के उपयोग को बढ़ावा देने के उद्देश्य से "इस्पाती-इरादा" नाम से एक ब्रांड की शुरुआत की है। स्टेनलेस स्टील क्षेत्र की वृद्धि स्वाभाविक रूप से फेरो क्रोम और क्रोम अयस्क की मांग को बढ़ावा देगी"
प्रधानमंत्री कार्यालय
प्रधानमंत्री श्री नरेन्द्र मोदी हज़रत इमाम हुसैन  की शहादत के स्मरणोत्सव ‘अशरा मुबारका’ में शिरकत करेंगे
प्रधानमंत्री श्री नरेन्द्र मोदी 14 सितंबर, 2018 को इंदौर में दाऊदी बोहरा समुदाय द्वारा आयोजित किए जाने वाले हज़रत इमाम हुसैन  की शहादत के स्मरणोत्सव ‘अशरा मुबारका’ में शिरकत करेंगे।
वह इस अवसर पर उपस्थित जन समुदाय को संबोधित करेंगे। इस कार्यक्रम में दाऊदी बोहरा समुदाय के आध्यात्मिक प्रमुख महामहिम डॉ. सैयदना मुफद्दल सैफुद्दीन और मध्य प्रदेश के मुख्यमंत्री श्री शिवराज सिंह चौहान के भाषण शामिल होंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 175.37 करोड़ से अधिक टीके लगाए जा चुके हैं
भारत में सक्रिय मरीजों की संख्या 2,24,187 है
सक्रिय मामलों की दर 0.52 प्रतिशत है
स्वस्थ होने की वर्तमान दर 98.28 प्रतिशत
बीते चौबीस घंटों में 48,847 लोग स्वस्थ हुए,अब तक स्वस्थ हुए कुल लोगों की संख्या 4,20,86,383 है
पिछले 24 घंटों में 19,968 नए मामले सामने आए
दैनिक सक्रिय मामलों की दर 1.68 प्रतिशत है
साप्ताहिक सक्रिय मामलों की दर 2.27 प्रतिशत है
अब तक 75.93 करोड़ जांच की जा चुकी हैं,बीते चौबीस घंटों में 11,87,766 जांच की गई
राष्ट्रपति सचिवालय
राष्ट्रपति ने प्रधानमंत्री राष्ट्रीय बाल पुरस्कार प्रदान किये
राष्ट्रपति श्री रामनाथ कोविन्द ने आज  राष्ट्रपति भवन में प्रधानमंत्री राष्ट्रीय बाल पुरस्कार 2019 प्रदान किये। इस अवसर पर केन्द्रीय महिला एवं बाल विकास मंत्री श्रीमती मेनका संजय गांधी और अन्य गणमान्य व्यक्ति भी उपस्थित थे।
पुरस्कार प्राप्त करने वाले बच्चों की सूची और कार्यक्रम के फोटो संलग्न हैं -
विधि एवं न्याय मंत्रालय
"भारत में सतत विकास: क्रमिक उन्नति और कानूनी परिप्रेक्ष्य" पर दो दिवसीय सम्मेलन कल उदयपुर में शुरू होगा
भारत का विधि आयोग, कानून और न्याय मंत्रालय, भारत सरकार; यूनिवर्सिटी कॉलेज ऑफ़ लॉ, मोहनलाल सुखाड़िया यूनिवर्सिटी , उदयपुर के सहयोग से 25 और 26 फरवरी, 2023 को एमएलएसयू, उदयपुर में "भारत में सतत विकास: क्रमागत उन्नति और कानूनी परिप्रेक्ष्य" विषय पर एक सम्मेलन आयोजित कर रहा है। यह आयोजन, विशेष रूप से समकालीन परिदृश्य के संदर्भ में सतत विकास की अवधारणा की उत्पत्ति और विकास से संबंधित मुद्दों पर विचारों के आदान-प्रदान और विचार-विमर्श के लिए एक मंच प्रदान करेगा। सम्मेलन 25 फरवरी, 2023 को माननीय न्यायमूर्ति श्री रितु राज अवस्थी, अध्यक्ष, विधि आयोग और प्रोफेसर आई.वी. त्रिवेदी, कुलपति, एमएलएसयू, उदयपुर के स्वागत भाषण के साथ शुरू होगा। इस अवसर पर श्री किरेन रिजिजू जी, माननीय कानून और न्याय मंत्री, प्रो. एस.पी. सिंह बघेल जी, माननीय कानून और न्याय राज्य मंत्री, न्यायमूर्ति श्री एम.एम. श्रीवास्तव, राजस्थान उच्च न्यायालय के कार्यवाहक मुख्य न्यायाधीश, राजस्थान उच्च न्यायालय के अन्य न्यायाधीश, प्रोफेसर और कानून विशेषज्ञों की गरिमामयी उपस्थिति होगी।
इस विषय पर सम्मेलन में तीन विषयगत सत्र शामिल हैं, अर्थात्, 'विषयगत सत्र I - क्रमिक उन्नति के आयाम', 'विषयगत सत्र II - पर्यावरण आयाम', 'विषयगत सत्र III - सामाजिक-कानूनी आयाम'। विषयगत सत्र I के प्रमुख वक्ता - डॉ. राजश्री चौधरी , प्रो. जीवन कुमार और न्यायमूर्ति डॉ. पुष्पेन्द्र सिंह भाटी होंगे। विषयगत सत्र II के प्रमुख वक्ता - डॉ. शिल्पा सेठ, प्रो. एम.के.रमेश, प्रो. टी.टी.श्रीकुमार, माननीय न्यायमूर्ति श्री विजय बिश्नोई और माननीय न्यायमूर्ति श्री के.टी. शंकरन, सदस्य, विधि आयोग होंगे। विषयगत सत्र III के मुख्य वक्ता - श्री आर.एल.भट, , प्रो. डी.पी. वर्मा, सदस्य, भारत का विधि आयोग, माननीय न्यायमूर्ति श्री विनीत माथुर और डॉ. राका आर्य होंगे।
सम्मेलन 26 फरवरी, 2023 को आयोजित होने वाले समापन सत्र के साथ संपन्न होगा। भारत के विधि आयोग के सदस्य प्रो. आनंद पालीवाल द्वारा धन्यवाद प्रस्ताव दिया जाएगा।
रक्षा मंत्रालय
पूर्व भूमिका: भारतीय सेना बांग्लादेश में बहुराष्ट्रीय अभ्यास में भाग लेगी- अभ्यास शांतिर ओग्रोशेना-2021
बांग्लादेश में वहां के 'राष्ट्रपिता' बंगबंधु शेख मुजीबुर्रहमान की जन्म शताब्दी के उपलक्ष्य में बहुराष्ट्रीय सैन्य अभ्यास शांतिर ओग्रोशेना 2021  आयोजित किया जाएगा और यह बांग्लादेश की आज़ादी के शानदार 50 वर्ष पूरे होने का प्रतीक होगा । भारतीय सेना की टुकड़ी में डोगरा रेजिमेंट की एक बटालियन के अधिकारी, जेसीओ और जवान शामिल हैं, जो दिनांक 4 अप्रैल से 12 अप्रैल 2021 तक रॉयल भूटान आर्मी, श्रीलंकाई सेना और बांग्लादेश सेना की टुकड़ी के साथ अभ्यास में भाग लेंगे । अभ्यास का विषय "मजबूत पीसकीपिंग ऑपरेशंस" है । पूरे अभ्यास के दौरान अमेरिका, ब्रिटेन, तुर्की, सऊदी अरब, कुवैत और सिंगापुर के सैन्य पर्यवेक्षक भी उपस्थित रहेंगे ।
एमजी/एएम/एबी
(Visitor Counter : 322
संस्कृति मंत्रालय
श्री प्रहलाद सिंह पटेल आज लालकिले में आयोजित आजाद हिंद सरकार के स्थापना दिवस की 76वीं वर्षगांठ समारोह में शामिल हुए
केन्द्रीय संस्कृति एवं पर्यटन राज्य मंत्री  श्री प्रहलाद सिंह पटेल आज लालकिला, दिल्ली में आयोजित आजाद हिंद सरकार के स्थापना दिवस की 76वीं वर्षगांठ समारोह में शामिल हुए।
श्री पटेल ने आजाद हिंद सरकार के स्थापना की 76वीं वर्षगांठ पर देश को बधाई दी। इस अवसर पर श्री पटेल ने कहा कि आजाद हिंद सरकार सुभाष चंद्र बोस के विजन का प्रतिनिधित्व करती है। आजाद हिंद सरकार ने राष्ट्र निर्माण में सक्रिय भूमिका निभाई थी और अपने बैंक, मुद्रा व डाक टिकट की शुरूआत की थी और सेना की स्थापना की थी।
श्री पटेल ने इस बात पर जोर दिया कि नेताजी के ऑडियो क्लिप को सिंगापुर से लाया जाना चाहिए, जिसमें वे आजाद हिंद सरकार की स्थापना की घोषणा कर रहे हैं।
श्री प्रहलाद सिंह पटेल ने कहा कि राष्ट्र नेताजी सुभाष चंद्र बोस को नमन करता है। नेताजी का बलिदान और नेतृत्व आज भी युवा पीढ़ी को प्रोत्साहित करता है। प्रधानमंत्री श्री नरेन्द्र मोदी नेतृत्व की इस यात्रा को पूरे विश्वास और उत्साह के साथ आगे बढ़ा रहे हैं।
इस कार्यक्रम में संस्कृति सचिव श्री अरुण गोयल नेताजी सुभाष आईएनए ट्रस्ट के महासचिव श्री संजय चौधरी और ओपन प्लेटफॉर्म फॉर नेताजी के सदस्य श्री नीलाद्रि बनर्जी भी उपस्थित थे।
प्रधानमंत्री कार्यालय
प्रधानमंत्री ने भारत की अध्यक्षता के अंतर्गत जी20 सचिवालय में भर्ती के अवसर साझा किए
प्रधानमंत्री, श्री नरेन्द्र मोदी ने जी20 सचिवालय का हिस्सा बनने और भारत की अध्यक्षता में वैश्विक एजेंडा तय करने में योगदान देने के लिए भर्ती के रोमांचक अवसरों को साझा किया है।
विदेश मंत्रालय के प्रवक्ता अरिंदम बागची के एक ट्वीट को रेखांकित करते हुए प्रधानमंत्री ने ट्वीट किया;
"यह एक रोमांचक अवसर है ..."